Iepirkuma līgums
Par GPS sekošanas sistēmas un tehnikas vienību borta datoru datu apmaiņas pakalpojumu nodrošināšanu

Rīga, sagatavošanas datums 2024.gada ___. ______________
Līguma reģistrācijas numuru skatīt dokumenta pielikumā
Parakstīšanas datums ir pēdējā pievienotā droša elektroniskā paraksta un tā laika zīmoga datums.

 	Akciju sabiedrība “Latvijas valsts meži” reģistrācijas Nr. 40003466281, juridiskā adrese Vaiņodes iela 1, Rīga, Latvija, tās ___________________________ personā, kur_ darbojas uz pilnvarojuma pamata, turpmāk saukts Pasūtītājs, no vienas puses, un
___ „_________________” reģistrācijas Nr. _______________, juridiskā adrese – ______________________, LV-_______, tās ___________________________ personā, kuri rīkojas saskaņā ar statūtiem, turpmāk saukts Pakalpojumu sniedzējs vai Pretendents, no otras puses, abi turpmāk tekstā kopā vai atsevišķi saukti Puses, 
pamatojoties uz atklāta konkursa „GPS sekošanas sistēmas un tehnikas vienību borta datoru datu apmaiņas pakalpojumu nodrošināšana” (identifikācijas numurs AS LVM KV_2024_42_Ak), iepirkuma priekšmeta CPV klasifikators:  79714100-3 (izsekošanas sistēmas pakalpojumi) un 72200000-7 (programmatūras izstrādes un konsultāciju pakalpojumi), turpmāk šā līguma tekstā saukts – Iepirkums, rezultātiem un Pakalpojumu sniedzēja iesniegto piedāvājumu, noslēdz šādu līgumu (turpmāk tekstā – Līgums): 

1. Līguma priekšmets
1.1. Pakalpojuma sniedzējs ar savu tehniku, materiāliem un darbaspēku sniedz Pasūtītājam piesaistīto tehnikas vienību (turpmāk – tehnikas vienības) izsekošanas sistēmas pakalpojumus (turpmāk – Pakalpojumi) saskaņā ar Pakalpojumu tehnisko specifikāciju (1.pielikums), (turpmāk – Tehniskā specifikācija), Latvijas Republikā spēkā esošajiem normatīvajiem tiesību aktiem un šā Līguma nosacījumiem, izmantojot Pakalpojuma sniedzēja piedāvājumā (8.pielikums) iekļautās iekārtas un programmatūru.
1.2. Pakalpojuma sniedzējs nodrošina sākotnējos sistēmas pielāgojumus (Integrācijas, atskaites un cita funkcionalitāte kura prasīta tehniskajā specifikācijai vai līgumā, bet nav jau realizēta Pretendenta piedāvātajā risinājumā līguma slēgšanas brīdī). Pielāgojumi tiek veikti atbilstoši tehniskās specifikācijas prasībām un  finanšu piedāvājumā (4.pozīcija) norādītajā termiņā - ____ dienu laikā no Līguma spēkā stāšanās dienas, nepārsniedzot_____ risinājumu pilnveides pakalpojuma cilvēkdienas izmaksas.

2. [bookmark: _Ref198199259]Izsekošanas sistēmas iekārtu uzstādīšana un Pasūtītāja darbinieku apmācība
2.1. [bookmark: _Ref200440229]Pakalpojuma sniedzējs veic izsekošanas sistēmas iekārtu (turpmāk – Iekārtas) uzturēšanu Pasūtītāja vai Pasūtītāja pakalpojuma sniedzēja tehnikas vienībām, to montāžu vai demontāžu pēc Pasūtītāja pieprasījuma.
2.2. [bookmark: _Ref378155748]Pēc tehnikas vienību aprīkošanas ar Iekārtu vai pēc Iekārtas demontāžas no tehnikas vienības Pakalpojuma sniedzēja par Līguma izpildi atbildīgā persona iesniedz Pasūtītāja par Līguma izpildi atbildīgajai personai saskaņošanai atskaiti par Iekārtas uzstādīšanu/demontāžu (3.pielikums).
2.3. [bookmark: _Ref217357512][bookmark: _Ref217357936][bookmark: _Ref200440334]Par Līguma izpildi atbildīgā persona no Pasūtītāja puses 10 (desmit) darba dienu laikā pēc Līguma 2.2. punktā minēto atskaišu saņemšanas izvērtē to atbilstību šā Līguma noteikumiem un pārliecinās, ka tiek saņemti dati par ar Iekārtām aprīkotajām tehnikas vienībām, Pasūtītāja lietotājiem ir iespējams attālināti pieslēgties Pakalpojuma sniedzēja nodrošinātajai izsekošanas sistēmai, un aplūkot saņemtos datus un Pasūtītājam ir iespējams veikt datu pieprasījumu un saņemt datus par noteikto tehnikas vienību ceļazīmes maršruta lapas aizpildīšanai atbilstoši Tehniskajā specifikācijā noteiktajam. 
2.4. Problēmu gadījumā Pasūtītāja par Līguma izpildi atbildīgā persona(as) piesaka problēmas Pakalpojuma sniedzēja uzturētāja reģistrā atbilstoši Tehniskajā specifikācijā noteiktajam. 
2.5. [bookmark: _Ref200440566]Pakalpojuma sniedzējs pēc Pasūtītāja pieprasījuma atbilstoši abpusēji saskaņotam apmācību grafikam veic Pasūtītāja lietotāju apmācību (Pasūtītāja telpās). Par apmācību veikšanas vietu un laiku vienojas Pušu par Līguma izpildi noteiktās atbildīgās personas.
2.6. Pēc Iekārtas 2 (divu) gadu garantijas termiņa beigām Pakalpojuma sniedzējs apliecina, ka spēs nodrošināt Iekārtas ražotāja sertificētu un autorizētu Iekārtu uzturēšanu, kā arī Iekārtu korektu darbību Pakalpojuma sniedzēja sekošanas sistēmā, atbilstoši Pasūtītāja un Tehniskajā specifikācijā noteiktajām funkcionālajām prasībām.

3. [bookmark: _Ref198199297][bookmark: _Ref200447173]Pakalpojumu nodrošināšana
3.1. Pakalpojumu sniegšanas laikā Pakalpojumu sniedzējs nodrošina:
3.1.1. Iekārtu noņemšanu un uzstādīšanu, izsekošanas sistēmas pieejamību visiem Pasūtītāja noteiktajiem darbiniekiem; 
3.1.2. [bookmark: _Hlk164864554]datu saņemšanu un uzkrāšanu no to rašanās brīža, tostarp nodrošinot datu pieejamību visā Līguma izpildes laikā. Izbeidzot šo līgumu (termiņš vai cits iemesls), Pretendents nodod visus Līguma darbības laikā uzkrāto sekošanas datu kopiju Pasūtītājam.  Kopā ar datiem tiek nodota instrukcija par to kā veikt datu atlasi datu kopijā.
3.1.3. papildu funkcionalitātes realizāciju pēc Pasūtītāja pieprasījuma (apmaksa par šo tiek veikta atbilstoši finanšu piedāvājumā iekļautajai cilvēkdienas cenai);
3.1.4. izstrādātās funkcionalitātes uzturēšanu (kļūdu novēršanu); 
3.1.5. datu apmaiņu ar Pasūtītāja IS sistēmām; 
3.1.6. speciālistu konsultācijas līdz 20 (divdesmit) stundām mēnesī pakalpojumu sniegšanas ietvaros; 
3.1.7. pēc Pasūtītāja pieprasījuma Pasūtītāja darbinieku (lietotāju) apmācību Pasūtītāja telpās. 

4. Līguma darbības termiņš
4.1. Līgums stājas spēkā tā abpusējas parakstīšanas brīdī un ir spēkā 3 (trīs) gadus vai līdz Līguma 5.1.punktā minētās Līguma kopējās summas sasniegšanai. 
4.2. Personas datu apstrādes un konfidencialitātes saistību termiņi ir noteikti Līguma 7. pielikumā.
 
5. [bookmark: _Toc48377884][bookmark: _Toc89245890][bookmark: _Toc89499986][bookmark: _Toc89845704]Līguma summa un norēķinu kārtība
5.1. [bookmark: _Ref198191628][bookmark: _Toc48392943][bookmark: _Toc48393095][bookmark: _Toc48393371][bookmark: _Toc48727327]Līguma kopējā summa Līguma darbības laikā nepārsniedz EUR __________ (______________________ euro un ____ centi), bez pievienotās vērtības nodokļa (PVN).
5.2. Pievienotās vērtības nodoklis Līguma darbības laikā tiek maksāts saskaņā ar rēķina izrakstīšanas brīdī Latvijas Republikā spēkā esošajiem normatīvajiem tiesību aktiem, kuri nosaka piemērojamo pievienotās vērtības likmi.
5.3. [bookmark: _Toc48392947][bookmark: _Toc48393099][bookmark: _Toc48393375][bookmark: _Toc48727331]Samaksas apmērs par Līguma prasībām atbilstoši sniegtajiem Pakalpojumiem tiek noteikts saskaņā ar Līguma 2.pielikumā norādītajiem izcenojumiem.
5.4. Samaksa par iepriekšējā ceturksnī sniegtajiem izsekošanas pakalpojumiem (abonēšanas maksājumi) tiks veikta ne vēlāk kā 15 (piecpadsmit) dienu laikā pēc rēķina saņemšanas, ko Pakalpojuma sniedzējs ir tiesīgs izrakstīt tikai un vienīgi tad, kad notikusi pakalpojuma kvalitātes vērtēšana atbilstoši tehniskajā specifikācijā noteiktajam. 
5.5. Samaksa papildu funkcionalitātes realizāciju tiks veikta ne vēlāk kā 15 (piecpadsmit) dienu laikā pēc rēķina saņemšanas, ko Pakalpojuma sniedzējs ir tiesīgs izrakstīt tikai un vienīgi tad, kad pasūtītājs, atbilstoši tehniskajā specifikācijā noteiktajam, ir akceptējis visus saistītos nodevums un ir abpusēji parakstīts nodošanas pieņemšanas akts.
5.6. [bookmark: _Hlk164252314]Samaksa par sekošanas iekārtu uzstādīšanu un/vai demontāžas darbiem pasūtītājs var piestādīt reizi mēnesī, par iepriekšējā mēnesī veiktajiem iekārtu uzstādīšanu un/vai demontāžas darbiem. Visi iekārtu uzstādīšanas un/vai demontāžas darbi tiek fiksēti pieteikumu reģistrā un veikto darbu apjoms ir iegūstams kā atskaite no pieteikumu reģistra.
5.7. Par apmaksas dienu tiek uzskatīta diena, kad naudas līdzekļi tiek pārskaitīti no Pasūtītāja norēķinu konta bankā.
5.8. [bookmark: _Hlk164249871]Rēķinus Pakalpojumu sniedzējs nosūta elektroniski uz e-pastu rekini@lvm.lv. Uzstādot iekārtas Pakalpojumu sniedzējam jāfiksē kura Pasūtītāja struktūrvienība izmanto šo iekārto. Rēķina izvērsumā jāparāda kopējas rēķina summas sadalījums pa pasūtītāja struktūrvienībām. Rēķinā iekļauj informāciju par Līgumu, kura ietvaros izrakstīts rēķins (datumu, numuru), pretējā gadījumā Pasūtītājs var uzskatīt rēķinu par nesaņemtu.
[bookmark: _Toc89245891][bookmark: _Toc89499987][bookmark: _Toc89845705]
6. Pušu pienākumi, tiesības un atbildība
6.1. Pasūtītājam ir pienākumi:
6.1.1. Ievērot šā Līguma nosacījumus.
6.1.2. Saskaņā ar šajā Līgumā noteikto kārtību izvērtēt Pakalpojumu sniedzēja veikto darbu un sniegto Pakalpojumu atbilstību Līgumā un Tehniskajā specifikācijā noteiktajām prasībām un sniegt informāciju par konstatētajiem trūkumiem šajā Līgumā noteiktajā kārtībā un termiņos.
6.1.3. Saskaņā ar šajā Līgumā noteikto kārtību pieņemt Pakalpojumu sniedzēja kvalitatīvi Līguma un Tehniskās specifikācijas prasībām atbilstoši sniegtos Pakalpojumus un veikt samaksu par saņemtajiem Pakalpojumiem.
6.2. Pasūtītājam ir tiesības:
6.2.1. Saņemt Pakalpojumus saskaņā ar šā Līguma noteikumiem.
6.2.2. Pastāvīgi un par saviem līdzekļiem uzraudzīt Līguma izpildes kvalitāti un atbilstību Līguma, nepieciešamības gadījumā pieaicinot speciālistus un ekspertus.
6.2.3. Dot Pakalpojumu sniedzējam obligāti izpildāmus norādījumus jautājumos, kas saistīti ar Līguma godprātīgu, kvalitatīvu, savlaicīgu un normatīvajiem aktiem atbilstošu izpildi;
6.2.4. Šajā Līgumā noteiktajā kārtībā nepieņemt Tehniskajai specifikācijai neatbilstošus Pakalpojumus.
6.2.5. Attiecīgi samazināt Pakalpojumu apmaksu, ja Pakalpojumi nav saņemti pilnā apmērā, atbilstoši Tehniskās specifikācijas 7.punktam.
6.2.6. Samazināt Pakalpojumu apmaksas apmēru par periodu, kurā iekārta nav bijusi uzstādīta uz tehnikas vienību, piemēram, gadījumos, kad izsekošanas iekārtas uzstādīšana tiek veikta mēneša vidū.
6.2.7. Jebkurā Līguma izpildes posmā pieprasīt Pakalpojumu sniedzējam iesniegt Līguma izpildē iesaistītā personāla sarakstu.
6.2.8. Nepiekrist apakšuzņēmēja (uzskaitīti Līguma 2. pielikumā) nomaiņai vai jauna apakšuzņēmēja piesaistei, ja pastāv kāds no šādiem nosacījumiem:
6.2.8.1. apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
6.2.8.2. uz attiecīgo apakšuzņēmēju, kura veicamo darbu vērtība ir vismaz 10 000 euro, lēmuma pieņemšanas dienā attiecas kāds no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;
6.2.8.3. grozījumi Līguma 2. pielikumā, ja tos izdarītu Iepirkuma piedāvājumā, ietekmētu Pakalpojuma sniedzēja piedāvājuma izvēli Iepirkumā;
6.2.8.4. nomaina apakšuzņēmēju, uz kura iespējām Pakalpojumu sniedzējs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un apakšuzņēmējam nav vismaz tādas pašas kvalifikācijas, uz kādu Pakalpojumu sniedzējs atsaucies, apliecinot savu atbilstību Iepirkuma nolikumā noteiktajām prasībām, vai lēmuma pieņemšanas dienā uz to attiecas kāds no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;
6.2.8.5. apakšuzņēmējs neatbilst Ministru kabineta 2011. gada 1. februāra noteikumu Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” 6. punktā noteiktajām prasībām, vai saņemts Satversmes aizsardzības biroja attiecīgs ieteikums;
6.2.8.6. apakšuzņēmējs neatbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. punktā noteiktajām prasībām, vai,  Līgumā noteiktajām drošības prasībām, vai saņemts kompetentās valsts drošības iestādes attiecīgs atzinums.
6.2.8.7. Nepiekrist speciālista nomaiņai vai jauna speciālista piesaistei, ja pastāv kāds no šādiem nosacījumiem:
6.2.8.7.1. speciālists neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas kā speciālistam, uz kādu Pakalpojumu sniedzējs atsaucies, apliecinot pretendenta vai piedāvājuma atbilstību Iepirkuma nolikumā noteiktajām prasībām;
6.2.8.7.2. speciālists neatbilst Ministru kabineta 2011. gada 1. februāra noteikumu Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” 6. punktā noteiktajām prasībām vai saņemts Satversmes aizsardzības biroja attiecīgs ieteikums.
6.3. Pakalpojumu sniedzēja pienākumi:
6.3.1. Veikt un visa Līguma laikā uzturēt CTA (civiltiesiskās atbildības) polisi ar segumu katram apdrošināšanas gadījumam ne mazāk kā 500 000 EUR (pieci simti tūkstoši eiro, 00 centi)   apmērā.
6.3.2. Līguma darbības laikā bez maksas nodrošināt trūkumu novēršanu Tehniskajā specifikācijā noteiktajiem Pakalpojumiem.
6.3.3. Ievērot šā Līguma nosacījumus.
6.3.4. Veikt Pakalpojumu izpildi Līgumā paredzētajos termiņos, apjomā un kvalitātē, izmantojot tikai 8. ielikumā norādītās iekārtas un programmatūru.
6.3.5. nekavējoties ziņot e-pastā drosiba@lvm.lv Pasūtītājam par informācijas tehnoloģiju drošības incidentu un veikt visas tā novēršanai nepieciešamās darbības;
6.3.6. nodrošināt Pasūtītājam iespēju pastāvīgi uzraudzīt Līguma izpildes kvalitāti;
6.3.7. Regulāri sniegt atskaites Pasūtītājam saskaņā ar Līguma nosacījumiem.
6.3.8. Līguma izpildes ietvaros ievērot normatīvajos aktos noteiktās prasības, jo īpaši darba aizsardzības, ceļu satiksmes drošības un vides aizsardzības prasības. Uzturoties Pasūtītāja teritorijā, ievērot Pasūtītāja noteikumus attiecībā uz šo teritoriju iekšējo kārtību, t.sk. meža infrastruktūras aizsardzības noteikumus.
6.3.9. Segt trešajām personām, kas šī punkta izpratnē ir pakalpojumu sniedzēji Pasūtītājam, Pakalpojumu sniedzēja apakšuzņēmēju vai darbinieku darbības rezultātā, nodarītos zaudējumus, kas radušies Iekārtu uzstādīšanas vai noņemšanas darbību laikā.
6.3.10. Līguma darbības laikā nodrošināt Pasūtītājam bez papildu maksas visus iespējamos ar izsekošanas sistēmas pamatdarbību saistītos programmu atjauninājumus. Piedāvāt Pasūtītāja vajadzībām atbilstošas papildu funkcijas izsekošanas sistēmā, ja tās ir izstrādātas un ir pieejamas arī citiem izsekošanas sistēmas lietotājiem.
6.3.11. Līguma darbības laikā, kā arī pēc tā darbības beigām neizpaust nekādu ar Līguma izpildi vai Pasūtītāju vai tā darbību saistītu konfidenciālu informāciju, ievērojot normatīvajos aktos un Līgumā un 7.pielikumā ietvertos noteikumus.
6.3.12. Segt Pasūtītājam radušos zaudējumus par tehnikas vienību dīkstāvēm, ja līgumā paredzētajos termiņos nav veikti atbilstošie iekārtu uzstādīšanas/demontāžas vai remontdarbi (avārijas novēršana) un šī iemesla dēļ Pasūtītājam radušies zaudējumi tehnikas vienību dīkstāves rezultātā.
6.3.13. Nodrošināt Pasūtītājam piekļuvi izsekošanas sistēmas datu bāzes serverim, iespēju lejupielādēt datus no tā Tehniskajā specifikācijā noteiktajā kārtībā, pieprasīt un saņemt dienas maršruta datus ceļazīmes aizpildīšanai un apskatīties maršruta grafisko attēlojumu kartē Pakalpojumu sniedzēja tīmekļa vietnē atbilstoši Tehniskajā specifikācijā noteiktajam.
6.3.14. Informēt Pasūtītāju par apakšuzņēmēju un viņa atbilstību Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” un Līgumā noteiktajām drošības prasībām.
6.4. Pakalpojumu sniedzējam bez Pasūtītāja rakstveida saskaņojuma nav tiesības veikt nekādas izmaiņas Līguma 8. pielikumā norādīto iekārtu un programmatūras sarakstā, t.i. bez attiecīgu rakstveida grozījumu veikšanas Līguma izpildē izmantot nesaskaņotas iekārtas vai programmatūru.
6.5. Pakalpojumu sniedzējam bez Pasūtītāja par Līguma izpildi atbildīgās personas saskaņojuma un atļaujas nav tiesību demontēt, uzstādīt vai veikt jebkādas citas darbības ar uzstādītajām Iekārtām, ja tas nav saistīts ar šo Iekārtu apkalpošanu šī Līguma ietvaros.
6.6. Pakalpojumu sniedzējam ir tiesības saņemt samaksu par sniegtajiem Pakalpojumiem saskaņā ar šā Līguma noteikumiem, kā arī Līguma izpildei nepieciešamo informāciju.
6.7. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojumu sniegšanu un Līguma izpildi.
6.8. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
6.9. Ar šo Līgumu Pakalpojumu sniedzējs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem, veicot savus pienākumus saistībā ar šā Līguma noteikumiem, kā arī apliecina, ka Pakalpojumu sniedzēja rīcībā atrodas pietiekoši darbinieku, nepieciešamo materiālo un citu līdzekļu, lai kvalitatīvi un savlaicīgi veiktu visus Līgumā noteiktos pienākumus.
6.10. Ar šo Līgumu Pakalpojumu sniedzējs apliecina, ka tā darbinieki un/vai citas personas, kas ir/būs iesaistīti šā Līguma izpildē ir/tiks iepazīstināti ar nosacījumiem par konfidencialitāti pirms darba uzsākšanas.

7. [bookmark: _Toc89245892][bookmark: _Toc89499988][bookmark: _Toc89845706][bookmark: _Ref198179236][bookmark: _Ref198179291][bookmark: _Ref198193277]Konfidencialitāte un personas datu aizsardzība
7.1. Puses apņemas pilnā apmērā ievērot un realizēt Līguma 7.pielikumā pievienotās konfidencialitātes un personas datu apstrādes noteikumus. 

8. [bookmark: _Toc89245893][bookmark: _Toc89499989][bookmark: _Toc89845707][bookmark: _Ref198177513][bookmark: _Ref200442227]Līgumsods, maksājuma samazināšana, to piemērošanas kārtība
8.1. [bookmark: _Ref198191287]Gadījumā, ja Pakalpojumu sniedzējs:
8.1.1. Ir nodrošinājis izsekošanas pakalpojumu mazāk par 95% (deviņdesmit pieci procenti) no atskaites perioda kopējā stundu skaita, balstoties uz Izsekošanas pakalpojumu sniegšanas atskaiti (Līguma 4.pielikums), tad attiecīgi tiek samazināta mēneša abonēšanas maksājums, izslēdzot samaksu par konkrēto tehnikas vienību.
8.1.2. Nenodrošina datu nodošanu Pasūtītājam, Pakalpojuma sniedzējs maksā līgumsodu 1% no abonēšanas maksas par katru trūkstošo dienu vēsturiskajos datos par katru tehnikas vienību, bet kopumā ne vairāk kā 10% kopējās Līguma summas bez pievienotā vērtības nodokļa.
8.1.3. Iekārtu uzstādīšanu kavē ilgāk kā 3 (trīs) darba dienas pēc darba uzdevuma nosūtīšanas dienas un Pasūtītājs izpildījis Tehniskās specifikācijas 3.2.2. punktā noteikto, tad sākot ar 4.darba dienu par katru kavēto dienu, līdz kuras plkst.8.30 Iekārta nav uzstādīta, Pakalpojumu sniedzējs maksā Pasūtītājam līgumsodu 20.00 EUR (divdesmit eiro, 00 centi), bet ne vairāk kā 10% apmērā no Līguma kopējās summas.
8.1.4. Iekārtu demontāžu kavē ilgāk kā 3 (trīs) darba dienas pēc darba uzdevuma nosūtīšanas dienas un Pasūtītājs izpildījis Tehniskās specifikācijas 3.2.2. punktā noteikto, tad šis pakalpojums netiek apmaksāts.
8.1.5. Iekārtas darbības problēmu gadījumā remontdarbus (avārijas novēršanas darbi) veic ilgāk kā 3 (trīs) darba dienas pēc darba uzdevuma nosūtīšanas dienas, tad par katru nākamo kavēto dienu, līdz kuras plkst. 08:30 iekārtas darbība netiek atjaunota, Pakalpojumu sniedzējs maksā Pasūtītājam līgumsodu 20.00 EUR (divdesmit eiro, 00 centi), bet ne vairāk kā 10% apmērā no Līguma kopējās summas.
8.2. [bookmark: _Ref198191841]Gadījumā, ja Pasūtītājs nesamaksā Pakalpojumu sniedzējam Līgumā noteiktos maksājumus paredzētajos termiņos, un Pakalpojuma sniedzējs pieprasa no Pasūtītāja maksāt Pakalpojumu sniedzējam līgumsodu, tas maksā Pakalpojumu sniedzējam līgumsodu 0,01% (viena simtā daļa procenta) apmērā no kopējā neapmaksātā rēķina summas par katru nokavēto dienu, bet ne vairāk kā 10% apmērā no kopējā neapmaksātā rēķina summas.
8.3. Līgumsoda samaksa vai aprēķinātā rēķina samazināšana neatbrīvo Puses no šajā Līgumā noteikto saistību pilnīgas izpildes.
8.4. Pasūtītājs var ieturēt Pakalpojuma sniedzējam piemēroto līgumsodu no Pakalpojuma sniedzēja izrakstīta rēķina, par to nosūtot rakstveida pamatojumu.

9. [bookmark: _Toc48377888][bookmark: _Toc89245894][bookmark: _Toc89499990][bookmark: _Toc89845708]Nepārvarama vara
9.1. Šā Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šā Līguma izrietošo saistību izpildi par neiespējamu.
9.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šā Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šā Līguma noteikumus, un ir informējusi citas Puses pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
9.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
9.4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru. 

10. [bookmark: _Toc48377890][bookmark: _Toc89245896][bookmark: _Toc89499992][bookmark: _Toc89845710]Līguma grozīšana un pārtraukšana
10.1. Līgumu var grozīt, papildināt vai mainīt Līguma noteikumus atbilstoši Latvijas Republikā spēkā esošajiem normatīvajiem aktiem, noformējot rakstisku Pušu vienošanos, kas ar tās parakstīšanas brīdi kļūst par šā Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza šā Līguma saturu tikai un vienīgi tiktāl, cik par to tieši Puses vienojušās, izdarot attiecīgos grozījumus.
10.2. [bookmark: _Ref206571869]Pusēm ir tiesības vienpusēji pārtraukt līgumattiecības, par to rakstiski brīdinot otru Pusi 30 (trīsdesmit) dienas iepriekš, ja otra Puse atkārtoti nepilda vai pārkāpj šajā Līgumā noteiktās saistības un par saistību nepildīšanu vai pārkāpšanu iepriekš tikusi rakstiski brīdināta. 
10.3. [bookmark: _Ref206571774]Pasūtītājam ir tiesības vienpusēji izbeigt Līgumu, ja:
10.3.1. Pakalpojuma sniedzējs 3 (trīs) mēnešus pēc kārtas izsekošanas sistēmas pieejamību nodrošina mazāk kā 70% (septiņdesmit procentu) apmērā, vai kavē iekārtu uzstādīšanu un/vai noņemšanu vairāk kā 10% (desmit procentus) apmērā no kopējā mēnesī dotā darba uzdevumu skaita;
10.3.2. Pasūtītājs konstatē, ka Pakalpojumu sniedzējs nepilda Līgumā noteiktās prasības attiecībā uz Pakalpojuma apjomu vai kvalitāti un Pasūtītāja norādītajā termiņā pēc Pasūtītāja rakstveida iebildumu saņemšanas nav novērsis neatbilstības, ja pretenzijā Pasūtītājs ir brīdinājis par Līguma pirmstermiņa izbeigšanu;
10.3.3. Pasūtītājs konstatē, ka Pakalpojumu sniedzējs Līguma izpildē izmanto iekārtas vai programmatūru, kas nav iekļautas Līguma 8. pielikumā;
10.3.4. tiesā ir iesniegts prasības pieteikums par Pakalpojumu sniedzēja atzīšanu par maksātnespējīgu vai par zaudējumu vai parāda piedziņu tādos apmēros, ka tas var būtiski ietekmēt Pakalpojumu sniedzēja finansiālo stāvokli, vai ir uzsākta Pakalpojumu sniedzēja likvidācija;
10.3.5. Pakalpojuma sniedzējam Līgumā noteiktie un piemērotie līgumsodi ir sasnieguši 10% (desmit procentus) no Līguma kopējās summas;
10.3.6. Pasūtītājs konstatē, ka Pakalpojumu sniedzējs neatbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. punktā noteiktajām prasībām, vai saņemts kompetentās valsts drošības iestādes attiecīgs atzinums;
10.3.7. [bookmark: _Hlk152321340]Pasūtītājs konstatē, ka kāds no Līguma izpildē iesaistītajiem speciālistiem neatbilst Ministru kabineta 2011. gada 1. februāra noteikumu Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” 6. punktā noteiktajām prasībām, vai saņemts Satversmes aizsardzības biroja attiecīgs ieteikums, un Pakalpojumu sniedzējs vienas darbdienas laikā nenomaina attiecīgo speciālistu pret prasībām atbilstošu.
10.4. [bookmark: _Ref206571787]Pasūtītājam ir tiesības vienpusēji pārtraukt Līgumu 5 (piecas) dienas iepriekš rakstiski brīdinot Pakalpojumu sniedzēju, ja normatīvajos tiesību aktos noteiktajā kārtībā tiek konstatēts, ka Pakalpojumu sniedzējs, lai iegūtu tiesības slēgt šo Līgumu ir sniedzis nepatiesu informāciju savas kvalifikācijas novērtēšanai vai Pakalpojumu sniedzējs pasludināts par maksātnespējas process, tā saimnieciskā darbība ir apturēta vai pārtraukta vai ir uzsākta tiesvedība par Pakalpojuma sniedzēja bankrotu.
10.5. Pakalpojuma sniedzējam ir tiesības vienpusēji izbeigt Līgumu, ja:
10.5.1. tiesā ir iesniegts prasības pieteikums par Pasūtītāja atzīšanu par maksātnespējīgu vai par zaudējumu vai parāda piedziņu tādos apmēros, ka tas var būtiski ietekmēt Pasūtītāja finansiālo stāvokli, vai ir uzsākta Pakalpojumu sniedzēja likvidācija;
10.5.2. Pasūtītājs kavē Līgumā noteikto maksājumu termiņus vairāk par 30 dienām un pēc Pakalpojuma sniedzēja rakstveida brīdinājuma saņemšanas tajā noteiktajā termiņā nav veicis kavētā maksājuma apmaksu.
10.6. Puses var nekavējaties vienpusēji atkāpties no Līguma, ja Līgumu nav iespējams izpildīt tādēļ, ka kādai no Pusēm Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.7. Ja objektīvu iemeslu dēļ Pasūtītājam nepieciešams lielāks pakalpojuma apjoms par Līguma 5.1. punktā noteikto, vai nepieciešams Līguma termiņa pagarinājums, Puses var parakstīt vienošanos par Līguma summas palielinājumu par 30% vai Līguma termiņa pagarinājumu, ievērojot Publisko iepirkumu likumā noteikto maksimālo iepirkuma līguma termiņu. Šādā gadījumā finanšu piedāvājuma tāmes cenas netiek mainītas. 
11. [bookmark: _Toc89245897][bookmark: _Toc89499993][bookmark: _Toc89845711]Strīdu izšķiršanas kārtība
10.8.  Puses pieliks visas pūles, lai draudzīgi risinātu visus strīdus, kas izriet vai rodas saistībā ar šo Līgumu vai tā interpretāciju.
10.9. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību tiks galīgi izšķirts pēc prasītāja izvēles Baltijas starptautiskajā šķīrējtiesā saskaņā ar tās reglamentu viena šķīrējtiesneša sastāvā vai Latvijas Republikas tiesā saskaņā ar Latvijas Republikas normatīvajiem tiesību aktiem. Saskaņā ar Šķīrējtiesu likuma noteikumiem par šķīrējtiesas līgumu (13.panda trešā daļa), pirms iepirkuma līguma noslēgšanas puses var vienoties par strīdu izskatīšanas kārtību valsts tiesā.
12. [bookmark: _Toc48377892][bookmark: _Toc89245898][bookmark: _Toc89499994][bookmark: _Toc89845712]Citi noteikumi
12.1. Ar šo Līgumu Puses pilnvaro šādas par Līguma izpildi atbildīgās personas:
12.1.1. No Pasūtītāja puses:
12.1.1.1. Par  sistēmas papildinājumiem un uzturēšanas darbiem, ar tiesībām parakstīt un apstiprināt ar darba uzdevumus, nodošanas – pieņemšanas aktus – AS „Latvijas valsts meži” ______________________, tālrunis __________________,  e-pasts:_______________; vai ___________________________, tālrunis __________________, e-pasts: ________________;
12.1.1.2. Par tehnikas vienību uzstādīšanas vai demontāžas darbiem ar tiesībām parakstīt un apstiprināt ar darba uzdevumus un nodošanas – pieņemšanas aktus – _______________________, tālrunis: ______________; e-pasts: ___________ vai ____________________, tālrunis: __________________; e-pasts: ________________;
12.1.1.3. Koksnes produktu ražošanas un piegādes process – par tehnikas vienību uzstādīšanas vai demontāžas darbiem ar tiesībām parakstīt un apstiprināt ar darba uzdevumus un nodošanas – pieņemšanas aktus – ___________________, tālrunis: ________________, e-pasts: ______________;
12.1.1.4. Mežkopības process - par tehnikas vienību uzstādīšanas vai demontāžas darbiem ar tiesībām parakstīt un apstiprināt ar darba uzdevumus un nodošanas – pieņemšanas aktus – __________________________, tālrunis: ______________, e-pasts: ______________.
12.1.1.5. [bookmark: _Hlk109734248]No Pakalpojumu sniedzēja puses ar tiesībām parakstīt un apstiprināt ar darba uzdevumus, nodošanas – pieņemšanas aktus un izpildes gaitas protokolus – atbalsta dienesta vadītāja ________________, tālrunis: ______________; e-pasts: ___________________.
10.10. Par Līguma izpildi atbildīgās personas atbild par visu šajā Līgumā noteikto pienākumu izpildi un Līguma izpildes koordinēšanu Pušu vārdā.
10.11. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
10.12. Pušu savstarpējie paziņojumi veicami rakstveidā, primāri izmatojot elektronisko saraksti. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Puses apņemas pieņemt otras Puses sagatavotus elektroniskos dokumentus, kas parakstīti ar drošu elektronisko parakstu un nosūtīti uz Līgumā noteiktajām elektroniskā pasta adresēm. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei.
10.13. Ja kāds no šā Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
10.14. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) un par Līguma izpildi atbildīgo personu maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
10.15. Šis Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem tiesību aktiem.
10.16. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
10.17.  Līgums un tā pielikumi sagatavoti un parakstīti elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
12.2. Līguma 7 (septiņi) pielikumi ir šā Līguma neatņemamas sastāvdaļas:
1. pielikums – Tehniskā specifikācija;
2. pielikums – Cenas un izmaksu pozīcijas;
3. pielikums – Iekārtas uzstādīšanas/noņemšanas atskaites forma;
4. pielikums – Izsekošanas pakalpojumu sniegšanas atskaites forma;
5. pielikums – Atskaites par pieteiktajām problēmām forma;
6. Pielikums – LVM reģioni;
7. Pielikums – Konfidencialitātes vienošanās;
8. Pielikums – Tehniskais piedāvājums.
13. [bookmark: _Toc57018962][bookmark: _Toc57088638][bookmark: _Toc57088694][bookmark: _Toc73325469][bookmark: _Toc88742150][bookmark: _Toc88745025][bookmark: _Toc88971083][bookmark: _Toc89158919][bookmark: _Toc89489177][bookmark: _Toc89756232][bookmark: _Toc89829264][bookmark: _Toc89829697][bookmark: _Toc93456467][bookmark: _Toc93457012][bookmark: _Toc93808142]Pušu juridiskās adreses, bankas rekvizīti un paraksti
	Pasūtītājs:
	AS „Latvijas valsts meži”

	Reģistrācijas numurs: 40003466281

	

	Juridiskā adrese: Vaiņodes iela 1, Rīga, LV-1004

	E-pasts: lvm@lvm.lv 

	Bankas rekvizīti: AS SEB banka,

	Norēķinu konts: LV10 UNLA 0003 0304 6754 4







	Pakalpojumu sniedzējs:
	[bookmark: OLE_LINK3]_____ „_______________”
	SIA „Intelligent Systems”

	Reģistrācijas numurs: _________________
	Reģistrācijas numurs: 40003757281

	
	Nodokļu maksātāja numurs: LV40003757281

	Juridiskā adrese: __________________
E-pasts: _____________________ 
	Juridiskā adrese: Rīgas raj., Sigulda, Kr.Barona 4-18, LV-2150

	
	Rīgas birojs: Rīga, Rūpniecības iela 52-10, LV-1045

	Bankas rekvizīti: AS “___________”,
	Bankas rekvizīti: A/s Hansabanka,

	Norēķinu konts: _____________________
	bankas kods: HABALV 22, 
norēķinu konts: LV71HABA0551010622082

3. pielikums

Iekārtas uzstādīšanas/noņemšanas atskaite 
(forma)
Pakalpojuma sniedzēja nosaukums* ______________________________

	Nr. p. k.
	Iekārta ID
	Tehnikas vienības valsts reģistrācijas numurs
	Pasūtītāja pārstāvja vai pakalpojuma sniedzēja Pasūtītājam  pārstāvja vārds, uzvārds
	Pasūtītāja pārstāvja vai pakalpojuma sniedzēja Pasūtītājam pārstāvja  paraksts
	Darbības tips
(uzstādīšana/
noņemšana )
	Pakalpojumu sniegšanas uzsākšanas/pārtraukšanas datums
	Piezīmes 

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


*Ja Iekārta tiek uzstādīta uz Pakalpojuma sniedzēja Pasūtītājam tehnikas vienības.


	Pasūtītāja vārdā:
Par Līguma izpildi atbildīgā persona
_________________________
20__. gada __. ______________
	Pakalpojuma sniedzēja vārdā:
Par Līguma izpildi atbildīgā persona
__________________________
20__. gada __. ______________






	
	

	
	



 4.pielikums

Izsekošanas pakalpojumu sniegšanas atskaite
(forma)

	Tehnikas vienības valsts reģistrācijas numurs
	Iekārtas ID numurs
	Pakalpojuma sniegšanas atskaites perioda sākuma datums 
	Pārtraukuma sākuma laiks
DD.MM.GGGG HH:MM
	Pārtraukuma novēršanas laiks DD.MM.GGGG
HH:MM
	Datu iztrūkums
HH:MM
	Piezīmes

	1. 
	2. 
	3. 
	4. 
	5. 
	6. 
	7. 

	Pakalpojuma sniedzējs1 (nosaukums un reģistrācijas numurs)

	Tehnikas vienība 1
	
	
	
	
	
	

	
	
	
	
	
	
	

	
	
	
	
	
	
	

	Pakalpojuma sniegšanas etalons mēnesim(HH:MM)
	

	Datu iztrūkums mēneša laikā(HH:MM):
	

	Pakalpojuma sniegšana procentuāla izteiksmē
	

	Ikmēneša abonēšanas maksa (regulāra)
	

	Ikmēneša abonēšanas maksa (samazinātā)
	

	Tehnikas vienība 2
	
	
	
	
	
	
	

	
	
	
	
	
	
	
	

	
	
	
	
	
	
	
	

	Pakalpojuma sniegšanas etalon*s mēnesim(HH:MM)
	

	Kopējais datu iztrūkums mēneša laikā:
	

	Pakalpojuma sniegšana procentuāla izteiksmē
	

	Ikmēneša abonēšanas maksa (regulāra)
	

	Ikmēneša abonēšanas maksa (samazinātā)
	

	Pakalpojuma sniedzējs2 (nosaukums un reģistrācijas numurs)

	Tehnikas vienība 3
	
	
	
	
	
	
	

	
	
	
	
	
	
	
	

	
	
	
	
	
	
	
	

	Pakalpojuma sniegšanas etalons* mēnesim(HH:MM)
	

	Kopējais datu iztrūkums mēneša laikā:
	

	Pakalpojuma sniegšana procentuāla izteiksmē
	

	Ikmēneša abonēšanas maksa (regulāra)
	

	Ikmēneša abonēšanas maksa (samazinātā)
	


…..
	Kopējais pakalpojumu sniegšanas novērtējums procentuālajā izteiksmē  
	

	Kopējā ikmēneša abonēšanas maksa
	

	PVN
	

	Ikmēneša abonēšanas maksa ar PVN
	



*ar etalonu tiek saprasta mēneša kalendāro dienu reizinājums ar 24h.


	Pasūtītāja vārdā:
Par Līguma izpildi atbildīgā persona
__________________________
20__. gada __. ______________
	Pakalpojuma sniedzēja vārdā:
Par Līguma izpildi atbildīgā persona
__________________________
20__. gada __. ______________






 5. pielikums

Atskaite par pieteiktajām problēmām
(forma)

	Problēmas ID
	Problēmas pieteicējs
	Problēmas būtība
	Pieteikšanas laiks
DD.MM.GGGG 
HH:MM
	Novēršanas laiks
DD.MM.GGGG.
HH:MM
	Novēršanas ilgums
DD:HH:MM
	Faktiskais problēmas cēlonis
	Patērētais laiks stundās 
	Piezīmes

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	




	Pasūtītāja vārdā:
Par Līguma izpildi atbildīgā persona
_________________________
20__. gada __. ______________

	Pakalpojuma sniedzēja vārdā:
Par Līguma izpildi atbildīgā persona
________________________
20__. gada __. ______________








6.pielikums

LVM reģioni

	Nosaukums
	Reģionu adreses
	Kontaktpersona
	tālrunis

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	








	
	





7.pielikums

VIENOŠANĀS
par konfidenciālas informācijas izmantošanu un personas datu aizsardzību

AS “LATVIJAS VALSTS MEŽI”, ar vienoto reģistrācijas Nr. 40003466281, tās _______________________ personā, kurš darbojas uz valdes pilnvarojuma pamata, turpmāk tekstā „Pārzinis” no otras puses, abi kopā un katrs atsevišķi turpmāk šā līguma tekstā saukti par Pusēm, 
____ „_______________________” reģistrācijas Nr. ________________, tās __________________________ personā, kuri rīkojas uz statūtu pamata, turpmāk tekstā "Apstrādātājs", no otras puses,
ņemot vērā to, ka Apstrādātājs Pārziņa interesēs un uzdevumā veic personas datu apstrādi, kā apstrādātājs Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) izpratnē, 
vienojas par turpmāko (turpmāk – Vienošanās):

1. Vienošanās priekšmets
1.1. Apstrādātājs Pārziņa interesēs un uzdevumā Līguma izpildes ietvaros apstrādā noteiktus no Pārziņa vai pakalpojuma sniegšanas rezultātā saņemtos personas datus (izsekošanas sistēmas pakalpojuma rezultātā iegūtos trešās personas un pārziņa personas datus – fiziskas personas dati, maršruti, pārvietošanās ātrums, un cita informācija saskaņā ar Līguma tehnisko specifikāciju) Vispārīgas datu aizsardzības regulas izpratnē.
1.2. Apstrādātājs veic apstrādi godīgi un saskaņā ar spēkā esošajiem tiesību aktiem, tajā skaitā, Vispārīgas datu aizsardzības regulu, Līgumu, Vienošanos un Pārziņa dotajām tiesiskajām norādēm. Apstrādātājs neizmanto personas datus savām vajadzībām vai citiem, no Līguma tieši neizrietošiem mērķiem, vai citādi, kā vien saskaņā ar Pārziņa norādījumiem, ja vien to darīt nepieprasa normatīvie akti.
1.3. Apstrādātājs veic personas datu apstrādi tikai tādā apmērā un laika periodā, kamēr tas ir nepieciešams, lai izpildītu Līgumā noteiktās saistības.

2. Pušu saistības

2.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības. Aizliegums izpaust informāciju ir spēkā gan Līguma darbības laikā, gan arī pēc Līgumā paredzēto saistību izpildes. 
2.2. Par konfidenciālu informāciju tiek uzskatīta, ne tikai informācija, kas tiek sniegta Līguma ietvaros, bet arī Līguma saturs, citu ar Līguma izpildi saistītu dokumentu saturs, informācija, kas iegūta Līguma izpildīšanas procesā, kā arī Apstrādātāja rīcībā esošā tehniskā, komerciālā un cita informācija par Pārzini un tā darbību.
2.3. Apstrādātājs, ņemot vērā Līguma izpildes ietvaros paredzētos personas datu apstrādes procesus, uzņemas atbildību par attiecīgu personas datu apstrādes tehnisko un organizatorisko prasību ieviešanu saskaņā ar normatīvajos aktos noteikto kārtību un paredz šo prasību nepārtrauktu pārskatīšanu, lai nodrošinātu nepārtrauktu apstrādes sistēmu un pakalpojumu konfidencialitāti, integritāti, pieejamību un noturību.
2.4.  Personas datu obligāto tehnisko aizsardzību Apstrādātājs īsteno ar fiziskiem un loģiskiem aizsardzības līdzekļiem, nodrošinot: 
2.4.1. aizsardzību pret fiziskās iedarbības radītu personas datu apdraudējumu; 
2.4.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
2.5. Apstrādājot datus, Apstrādātājam jo īpaši ir:
2.5.1. jāievieš pieteikšanās un paroļu pārvaldības procedūras,
2.5.2. jāievieš  drošības risku procesus un jāpārvalda kontroles drošības risku mazināšanai,
2.5.3. jāizveido un jāuztur ugunsmūris un pretvīrusu programmatūra,
2.5.4. jāievieš un jāpārvalda darbību uzskaites procesu, kas nodrošina iespēju izsekot Apstrādātāja darbinieku  piekļuvi un personas datu apstrādes notikumus un pamatojumu,
2.5.5. jānodrošina, ka izdrukas, kas satur Pārziņa datus, tiek turētas aizslēgtā vietā,
2.5.6. izmetot izdrukas, kas satur Pārziņa datus, jānodrošina, ka tās tiek sasmalcinātas Apstrādātāja iekārtās un netiek izmestas papīrgrozos,
2.5.7. droši jāuzglabā datu glabāšanas līdzekļi, lai tie nebūtu pieejami trešajām personām,
2.5.8. veicot personas datu pārnešanu/pārsūtīšanu ir jāizmanto  šifrētu savienojumu vai šifrējot/ ar paroli aizsargājot pārsūtamos datus,
2.6. Pārziņa personas datus ir aizliegt glabāt trešās puses pārvaldītos resursos, ja vien trešā puse nav minēta šīs Vienošanās 2.14. punktā.
2.7. Apstrādātājs drīkst attālināti pieslēgties pie Pārziņa datortīkla tikai gadījumos, kad tas ir saskaņots ar Pārziņa kontaktpersonu saistībā ar sniegtā pakalpojuma izpildi un ir saņemts atbilstošs darba uzdevums un/vai pieteikums ir reģistrēts saskaņā ar Līguma nosacījumiem. Pieslēgšanās gadījumā Apstrādātājam  aizliegts izmantot programmatūru vai aparatūru, kura var radīt drošības apdraudējumus Pārziņa  datortehnikai, informācijas sistēmām vai datortīklam. Pārzinis veic pieslēguma un tā laikā veikto darbību notikumu uzkrāšanu un analīzi uzbalstoties uz  Pārziņa leģitīmo interesi.
2.8. Veicot Līguma izpildi, Apstrādātājam regulāri jāpārskata Apstrādātāja rīcībā esošie Pārziņa informācijas resursi, dzēšot informāciju, kas vairs nav nepieciešama pakalpojuma izpildei.
2.9. Apstrādātājam ir pienākums informēt Pārzini par Līguma izpildē iesaistīto darbinieku maiņu.
2.10. Apstrādātājs paziņo Pārzinim par jebkuru notikušu vai iespējamu personas datu aizsardzības pārkāpumu vai Līgumā definēto konfidenciālās informācijas aizsardzības režīma neievērošanas gadījumu nekavējoties, bet ne vēlāk, kā 24 stundu laikā no brīža, kad personas datu aizsardzības pārkāpums atklāts, nosūtot informāciju uz elektroniskā pasta adresi: PalidzibasDienests@lvm.lv un Līgumā noteiktajai Pārziņa kontaktpersonai.
2.11. Apstrādātājam ir aizliegts veidot Pārziņa iekārtās esošo datu vai citas informācijas kopijas uz saviem vai trešo personu datu nesējiem jebkādā formā, ja šādas kopijas veidošana nav nepieciešama vai adekvāta attiecīgā pakalpojuma nodrošināšanai. 
2.12. Apstrādātājs, pakalpojuma sniegšanas rezultātā iegūtos personas datus glabā 5 (piecus) gadus no to rašanās brīža. Pēc šī termiņa, Apstrādātājs dzēš vai veic vismaz to neatgriezenisku anonimizāciju, izņemot, ja Apstrādātājs definē noteikta veida personas datu turpmāku glabāšanu saskaņā ar noteiktu Apstrādātāja leģitīmo interesi.
2.13. Apstrādātājs garantē, ka glabāšanas periodā personas dati netiks izmantoti citiem mērķiem, kā arī ievēros visas spēkā esošajos normatīvajos aktos noteiktās tehniskās un organizatoriskās prasības attiecībā uz personas datu glabāšanu un iznīcināšanu. Par jebkādu personas datu glabāšanu saistībā ar Apstrādātāja leģitīmajām interesēm pēc Vienošanās noteiktajiem glabāšanās termiņiem, Apstrādātājs atbild, kā pārzinis saskaņā ar Vispārīgas datu aizsardzības regulas prasībām.
2.14. Vienošanās noslēgšanas brīdī Apstrādātājs, fiziskas personas datu apstrādē, ir piesaistījis šādu (-us) papildus apstrādātāju (-us): _______________________. Apstrādātājs Līguma izpildes ietvaros ir tiesīgs piesaistīt papildu apstrādātāju tikai ar Pārziņa rakstisku atļauju, pirms tam rakstveidā iesniedzot attiecīga satura iesniegumu, kurā visa starpā norādīta informācija par papildus apstrādātājam nododamajiem personas datiem un tā paredzēto personas datu apstrādi. Saņemot šādu atļauju, Apstrādātājs ievēro Vispārīgas datu aizsardzības regulas 28.panta otrās un ceturtās daļas noteikumus. 
2.15. Apstrādātājs līgumā ar piesaistīto papildus apstrādātāju nosaka prasības, kuras ir identiskas šīs Vienošanās saturam un prasībām. Apstrādātājs ir tieši atbildīgs par tā piesaistītā papildus apstrādātāja veiktā personas datu apstrādes procesa atbilstību šīs Vienošanās noteikumiem un Vispārīgas datu aizsardzības regulas prasībām.
2.16. Apstrādātājs nodrošina, ka personas datu apstrādē iesaistītais personāls neapstrādā personas datus citādi, kā noteikts šajā Vienošanās. Apstrādātājs fiziskas personas datu apstrādē iesaistītajiem darbiniekiem nosaka identiskas konfidencialitātes un datu aizsardzības prasības, kādas noteiktas šajā Vienošanās.
2.17. Apstrādātājs nodrošina, ka pie Pārziņa nodotajiem personas datiem var piekļūt tikai tie darbinieki, kas ir iesaistīti Līguma izpildē. Apstrādātāja uzrauga un nodrošina fizisko personas datu apstrādē iesaistīto darbinieku regulāru informēšanu un apmācību par drošības un aizsardzības prasībām personas datu apstrādē.
2.18. Apstrādātājs, Līguma izpildes ietvaros, bez Pārziņa atsevišķi izteiktas rakstiskas piekrišanas neizmanto programmas rīkus vai datu reģistrēšanas, glabāšanas servisus un citus līdzīgus pakalpojumus, ja to izmantošana paredz no Pārziņa iegūto personas datu nodošanu uz trešajām valstīm.
2.19. Apstrādātājs, ciktāl tas ir iespējams un ņemot vērā apstrādes būtību, palīdz Pārzinim ar atbilstīgiem tehniskiem un organizatoriskiem pasākumiem, kas nodrošina, ka Pārzinis var izpildīt savus pienākumus, kas nepieciešami Vispārīgas datu aizsardzības regulas III nodaļā paredzēto datu subjekta tiesību īstenošanai, tajā skaitā sniedz Pārzinim visu vajadzīgo informāciju, kas nepieciešama, lai nodrošinātu datu subjekta informēšanu par tā datu apstrādes norisi.
2.20. Apstrādātājs nekavējoties informē Pārzini par tiesībsargājoši iestāžu pieprasījumiem.
2.21. Apstrādātājs nekavējoties informē Pārzini par jebkuru pieprasījumu, kas tiešā veidā saņemts no datu subjekta un uz kuru Apstrādātājs nav pilnvarots sniegt atbildi.
2.22. Apstrādātājs nekavējoties informē Pārzini, ja, viņaprāt, kāds norādījums pārkāpj regulu vai citus Eiropas Savienības vai dalībvalstu datu aizsardzības noteikumus.
2.23. Pārzinim ir tiesības jebkurā brīdī Līguma izpildes laikā pieprasīt Apstrādātājam informāciju un pierādījumus, kas apliecina Vienošanās noteikto pienākumu izpildi. 
2.24. Ja Konfidenciālas informācijas izpaušana notiek Līguma darbības termiņā vai attiecībā uz konfidencialitātes ievērošanu tik ilgu laika periodu, cik ir noteikuši Latvijas Republikas  normatīvie akti, tad Pārzinis ir tiesīgs aprēķināt un pieprasīt Apstrādātājam līgumsodu EUR 500,00 (pieci simti euro) apmērā par katru gadījumu. 
2.25. Jebkuras šīs Vienošanās saistību neizpildes gadījumā, Apstrādātājam ir pienākums atlīdzināt Pārzinim radītos zaudējumus. 


	Pasūtītājs:
	AS „Latvijas valsts meži”

	Reģistrācijas numurs: 40003466281

	

	Juridiskā adrese: Vaiņodes iela 1, Rīga, LV-1004

	E-pasts: lvm@lvm.lv 

	Bankas rekvizīti: AS SEB banka,

	Norēķinu konts: LV10 UNLA 0003 0304 6754 4







	Pakalpojumu sniedzējs:
	_____ „_______________”
	SIA „Intelligent Systems”

	Reģistrācijas numurs: _________________
	Reģistrācijas numurs: 40003757281

	
	Nodokļu maksātāja numurs: LV40003757281

	Juridiskā adrese: __________________
E-pasts: _____________________ 
	Juridiskā adrese: Rīgas raj., Sigulda, Kr.Barona 4-18, LV-2150

	
	Rīgas birojs: Rīga, Rūpniecības iela 52-10, LV-1045

	Bankas rekvizīti: AS “___________”,
	Bankas rekvizīti: A/s Hansabanka,

	Norēķinu konts: _____________________
	bankas kods: HABALV 22, 
norēķinu konts: LV71HABA0551010622082






	
	



